>Üdv!

>Örülök, hogy újra itt vagy! A legutóbbi kis találkánk után kételkedtem benne, hogy viszont látjuk egymást, de ezek szerint nem igaz, hogy „a villám nem csap kétszer ugyanoda”.

> Ismét hoztam egy játékot. Alapjaiban hasonlít az előző kalandunkhoz, de a játékszabályok kicsit megváltoztak. Használnod kell a józan ítélőképességed és sokszor kell a tudásodra támaszkodnod, nem mindig fogok választási lehetőségeket adni. Sok esetben érdemes észben tartani a következőt: nincs jó, vagy rossz választási lehetőség. Döntés van, és az azzal járó következmények.

> A változatosság, na meg a móka kedvéért forgatókönyvi stílusban fogom tálalni a dolgokat.

> Ne is ragozzuk tovább a dolgokat, kezdjük el!

**1. Külső – Városi vasút – NAPPAL**

Kívülről láthatunk egy személyvonatot. Az utasok nyugodtan zötykölődnek a lepukkant vasparipa falai között. Látszólag szokványos járatnak tűnik.

NARRÁTOR (V.O.)

Látszólag szokványos járat is. Azonban – hogy adjak némi motivációt a játékhoz- elrejtettem egy kis meglepetést a vonaton, ami lehet, hogy megnehezíti néhány ember utazását, vagy életben maradását.

NARRÁTOR (V.O.)

De cseppet se aggódj! Könnyedén megmentheted őket. Viszonylag könnyedén. Adok neked néhány feladványt, neked pedig jó választ kell adnod! Érthető? Remélem.

NARRÁTOR (V.O.)

Egyébként a nevem mellett a v.o. (voice over) narrációt jelent egy forgatókönyvben. Ezt még le akartam tisztázni.

NARRÁTOR

Kezdhetjük?

B, Nem

A, Igen

NARRÁTOR(V.O.)

A történet elkezdéséhez mindenképpen szükséged lesz egy karakterre.

A gördülő személyvonat képe megáll, mintha egy videót állítottunk volna meg, majd egyszeriben ellepi a köd. Szürke ködfelhők tömkelege borítja be a képet.

NARRÁTOR(V.O.)

Ha már úgy is feladványokat kell kitalálnod, legyél detektív, vagy nyomozó, ahogy tetszik.

A ködből felemelkedik egy alak, akinek csak a sziluettjét látjuk. Magas, izmos, és olybá tűnik, palásttal fedi testét. Fején két apró szarv virít, a köpeny alját és a lábát a ködfelhő eltakarja. A lényt körülvevő füstöt mintha egy robbanás idézte volna elő.

Az alak lassan közelít a kamera felé.

NARRÁTOR(V.O.)

De nem olyan jelmezes igazságosztó féle, hanem egy kicsit hagyományosabb.

Az előző árny köddé válik, helyébe egy valamivel alacsonyabb ember lép, akinek szintjén csak körvonalait látjuk. Ballonkabátot hord, jobb kezében cigaretta ég, baljában jól kivehetően keresztet markol. Az őt körülölelő füst azonban sokkal inkább dohányfüstre vall.

NARRÁTOR(V.O.)

Mint Poirot, vagy mittomén.

A második alak is eltűnik, a ködből David Suchet lép elő, pipázva.

NARRÁTOR(V.O.)

De ez most nem lényeg. Szóval nyomozgatsz. Éppen te is a vonaton utazol, amikor egyszer csak…

A hangosbemondóba egy férfihang szólal meg.

NARRÁTOR

Kedves utasaink! Remélem élvezik az utazást! Amennyiben igen, örömmel tájékoztatom önöket, hogy az egyes vagonok aljára robbanószert rögzítettem, és ha nem válaszolnak jól a feladványaimra, a levegőbe röpítem az egész kócerájt!

PÁNIK fogja el az utasokat. Érthető módon.

NARRÁTOR

Lássuk is az elsőt: hatvan gyermekem van, minden gyermekemtől hatvan unokám. Mi vagyok?

saját válasz

* 1. ha rossz a válasz:

NARRÁTOR

Ez sajnos nem talált. De mivel még jó kedvembe vagyok, adok egy második esélyt.

Az ajtó előtt álló utasok egyike hirtelen MEGSZÓLAL.

RANDOM IDŐS BÁCSI

Ha hatvan gyermeknek van hatvan gyermeke, az azt jelentheti, hogy van egy egész, ami hatvan egységre van tagolva, és egy ilyen egységen belül is van hatvan kisegység.

NARRÁTOR

Jó fele kapizsgál az úr. Akkor még egyszer: hatvan gyermekem van, minden gyermekemtől hatvan unokám. Mi vagyok?

1. 6 óra B)1 óra

C)6 perc D)1 perc

1.2ha jó a válasz

NARRÁTOR

Talált, süllyedt. Az első feladványom kitalálták. Jöjjön a következő.

NARRÁTOR

Rőzsén élek,

Földön hálok,

Szárnyra kélek

Égen szállok,

Lepkét vonzok,

S álmot űzök.

Mi vagyok?

saját válasz

2.1 ha rossz a válasz

FŐSZEREPLŐ/DETEKTÍV

(magában motyogva)

Nem, nem, talán mégsem ez a helyes válasz. Ha rőzsén, vagyis faágon él, földön alszik, vonzza a lepkét, ami szereti a fényt, akkor valami fényhatás lesz, aminek a keletkezéséhez fa kell, és ami olyan nagy is tud lenni, hogy messziről látni.

NARRÁTOR

Na, kapok még ma választ? Ne már, ez azért annyira nem nehéz! „Rőzsén élek”, „égre szállok”, „lepkét vonzok” … csak rá lehet jönni!

saját válasz

2.2 ha jó a válasz

NARRÁTOR

Ez igen, nyomozó! Tuti okosabb, mint egy másodikos. Tudtam én, hogy akad majd játszótársam!

NARRÁTOR

Teszteljük le, mennyire vág jól az esze! Lépjen előre, katona!

A vagon elejében lévő ajtó hirtelen KINYÍLIK.

NARRÁTOR

Innentől a játék privát! A nyomozó átmegy a másik vagonba, a többiek lekopnak. Ha valaki ellenkezik, annak súlyos ára lesz!

A tömeg aggodalmasan FIGYELI, ahogy a nyomozó ÁTLÉP a másik szerelvénybe.

Amint a főhős BELÉP az ajtón, az BEZÁRUL mögötte, majd egy hangos KATTANÁS jelzi, hogy innen már nincs visszaút.

Magát a vasúti kocsit teljes sötétség borítja, nem látni semmit, ráadásul a vonat ZÖTYKÖLŐDÉSE az egyetlen hangforrás.

Kis szünet után a NARRÁTOR hangja töri meg a csendet.

NARRÁTOR

Üdvözlöm az „atyában”, detektív!

A vagonban felgyúl négy vörösen fénylő lámpa. Most már tisztán látszik a vagon közepén elhelyezkedő éttermi asztal, két oldalán két székkel.

NARRÁTOR

Foglaljon helyet!

A) helyet foglal

B) nem foglal helyet

A)

FŐSZEREPLŐ/DETEKTÍV

Nem fog belecsalni még egy feladványba, nem fog nekem feltenni további rébuszokat! Engedje leszállni az utasokat és vessen véget ennek a beteg játéknak!

Az asztal közepén KÖDFELHŐ jelenik meg, ami lassan körbe-körbe KAVAROG, mint egy tornádó.

NARRÁTOR

Úgy érzem, szerepet tévesztett. Nem maga szabja a cselekményt, mert nem maga a mesélő. A maga szerepe pusztán befolyásolni az események menetét.

A ködfelhő egyre vészjóslóbban, egyre veszélyesebben KAVAROG.

NARRÁTOR

Megkérem még egyszer, utoljára. Foglaljon. Helyet.

FŐSZEREPLŐ/DETEKTÍV

Nincs az az Isten!

A köd hirtelen sebességgel ELNYELI az asztalt, székestül, majd ismét MEGÁLL, és lassan FOROG KÖRBE.

A NARRÁTOR hangja a következőkben már nem a hangszórókból jön.

NARRÁTOR(V.O.)

Akkor hát… Ég önnel, detektív!

A DETEKTÍV SZEMSZÖGÉBŐL

A köd egy szemvillanás alatt ellepi a kamerát, ezzel együtt a DETEKTÍVET is.

VÉGE.

B) Ha leül az asztalhoz

A NYOMOZÓ odasétál az asztalhoz, aminek a közepén egy GYERTYA ég, világítás gyanánt. KIHÚZZA a széket, majd leül.

Vele szemben, az asztal másik oldalán egy üres szék foglal helyet.

NARRÁTOR

Van-e ötlete, miért hívom ezt a szerelvényt „atyának”?

1. van B) nincs

saját válasz

A) Ha van és szerepel benne az „apa/édesapa”, vagy az „isten/Isten” szó, akkor a „Ding ding ding” részhez ugrunk

B) Ha nincs, vagy nem találta el

NARRÁTOR

Ejnye. Valami jó, vagy jobb tippje csak van!

FŐSZEREPLŐ/DETEKTÍV

Az atya a köztudatban, mint Isten szinonimája van jelen.

NARRÁTOR

Kiváló meglátás, közel jár, közel jár!

FŐSZEREPLŐ/DETEKTÍV

Emellett az atya régiesebb stílusban az édesapát is jelenti.

NARRÁTOR

Ding, ding, ding! Helyben is volnánk!

Az eddig üresen álló széket KÖD fedi be, majd ELTŰNIK, és a széken már egy KISFIÚ foglal helyet.

NARRÁTOR

A következő feladvány kicsit eltér majd a többitől. A kis lurkó lesz a beszélgetőpartnere, aki számos mesélni valóval érkezett ide, magának pedig csak és kizárólag annyi a dolga, hogy jó szülőként támogassa. Nem tűnik nehéznek, ugye?

FŐSZEREPLŐ/DETEKTÍV

Nos…

NARRÁTOR

Nem hát. Akkor Showtime!

Egy pillanat alatt ELLEPI a vagont a már jól ismert FÜST, de ahogy megérkezik, úgy el is TŰNIK. A háttér egyszeriben MEGVÁLTOZIK, egy vagon belseje helyett már egy ÉTTERMI környezetben láthatjuk a szereplőket. Az asztalra étel, ital és szalvéta is került.

A DETEKTÍV láhatóan FESZENG a szituációtól, de elfogadja, hogy nincs más választása.

FIÚ

(bal kezével a fejét támasztva,

villájával a tányérján lévő borsót bökdösve)

Képzeld, apu, ma végre volt bátorságom megmondani Hannah-nak, hogy tetszik.

FŐSZEREPLŐ/DETEKTÍV

I… igen? És öhm… hogy ment?

FIÚ

Ő nem kedvel engem.

FŐSZEREPLŐ/DETEKTÍV

Miért?

FIÚ

Mert bogarasnak tart. Furának. Szerinte beteges az, hogy csináltam neki egy pénztárcát macskabőrből.

FŐSZEREPLŐ/DETEKTÍV

Te… megnyúztál egy macskát a bőréért?

FIÚ

(flegmán)

Talán problémád van vele?

FŐSZEREPLŐ/DETEKTÍV

Nem, dehogy. Vagyis hát… tudod, ez… megértem, ha ez egyes embereket megijeszt.

FIÚ

(agresszívan)

Szerintem azok a betegek, akik nem képesek értékelni egy ajándékot, amivel sokat szenvedtem. Tudod, milyen nehéz megnyúzni egy cicát?

FŐSZEREPLŐ/DETEKTÍV

Nem… még sosem próbáltam.

FIÚ

És ki akarod próbálni?

1. Nem, mert az állatkínzás undorító és beteges dolog

B) Nem, mert én nem tartom helyesnek az állatkínzást

A)

FIÚ

Szóval akkor te is úgy gondolod, hogy beteg vagyok?

FŐSZEREPLŐ/DETEKTÍV

Nézd, kölyök, amit tettél, az nagyon csúnya dolog. Gusztustalan. Ilyet csak a rossz emberek csinálnak, a nagyon rossz emberek.

FIÚ

(önelégülten)

De legalább csináltam belőle egy menő pénztárcát.

FŐSZEREPLŐ/DETEKTÍV

ÉS EZÉRT KÉPES VOLTÁL MEGNYÚZNI EGY KIBASZOTT MACSKÁT?!

Az egész étterem LEDERMED. Síri csend uralkodik el az egyébként dugig tömött vendéglőben.

A gyerek arcára félelem és szomorúság ül.

FŐSZEREPLŐ/DETEKTÍV

Ne haragudj, kölyök, de--

A FIÚ kirohan az étteremből.

Az étterem köddé válik, visszakerülünk a jól megszokott vagon falai közé.

NARRÁTOR(V.O.)

Szép volt nyomozó, gratula.

FŐSZEREPLŐ/DETEKTÍV

Mit kellett volna tennem?!

NARRÁTOR(V.O.)

Finomabban is helyre rakhatta volna a gyereket.

FŐSZEREPLŐ/DETEKTÍV

Abból ő nem értene. Nem látta? A gyerek egy pszichopata! Ha finom vagyok vele, abból semmit nem tanulna. Csak így tudta—

A köd elnyeli A DETEKTÍVET.

NARRÁTOR(V.O.)

Már csak ezért a hozzáállásért is megérdemli ezt, detektív.

B)

FIÚ

Nem fájt neki. Elaltattam, mielőtt… tudod.

FŐSZEREPLŐ/DETEKTÍV

Elaltattad?

FIÚ

Aha.

FŐSZEREPLŐ/DETEKTÍV

Hogyan?

FIÚ

Vízbe fojtottam.

A DETEKTÍV KIAKAD, de igyekszik leplezni indulatát.

FIÚ

De mindegy is. Ha egy medvét nyírok ki a bundájáért, akkor sem tudnám felkelteni az érdeklődését, mert annak a boszinak a „suli királya” kell.

FŐSZEREPLŐ/DETEKTÍV

Kicsoda?

FIÚ

A suli királya? Nem tudom pontosan. Annyit tudok, hogy felettünk jár, elvileg felsős is, és ő csicskáztat mindenkit. Semmi esze, de viszonylag izmos, ezért a legtöbben félnek tőle. Ez tetszik szívem szerelmének.

A FIÚ MEGMARKOLJA a kését, és az asztalba SZÚRJA.

FIÚ

Legszívesebben azt a gyökeret is megnyúznám! Hátha azt értékeli Ms. Hatalommánia. Sőt, ezzel még példát is statuálhatnék.

A)Van, amikor egyedül már csak az erőszak a megoldás

B)Ez egy nagyon buta ötlet

A)

FIÚ

Tényleg úgy gondolod?

FŐSZEREPLŐ/DETEKTÍV

Nem akarlak erre buzdít—

FIÚ

Teljesen igazad van, apa! Meg kell állítanom azt a gyereket!

FŐSZEREPLŐ/DETEKTÍV

Ez a beszéd!

FIÚ

És ha a dolgok odáig fajulnak, akkor -de csak is akkor – kénytelen leszek bántani.

FŐSZEREPLŐ/DETEKTÍV

De csak is a legvégső esetben.

FIÚ

Persze, persze. Most azonnal elmegyek hozzá.

FŐSZEREPLŐ/DETEKTÍV

Vigyázz magadra! És ne feledd, csak a végső esetben alkalmazz erőszakot!

A FIÚ FELPATTAN az asztaltól, felkapja a KÉSÉT, és KIVIHARZIK az étteremből.

Ekkor KÖDFELHŐ emelkedik fel, eltűnik az étterem, és ismét a vonaton találjuk magunkat.

NARRÁTOR(V.O.)

Felelősségteljes apuka maga, csessze meg!

FŐSZEREPLŐ/DETEKTÍV

Ezt most miért mondja? A kölyök szembeszáll az igazságtalansággal! Kiáll magáért és másokért.

NARRÁTOR

Az első dolga az lesz, hogy cafatokra késeli azt a felsős fiút! Utána meg bosszút áll azon a Hannah nevű lányon!

FŐSZEREPLŐ/DETEKTÍV

Ez csak spekuláció.

NARRÁTOR

A GYEREK MEGNYÚZOTT EGY MACSKÁT EGY KISBICSKÁVAL!

FŐSZEREPLŐ/DETEKTÍV

…

NARRÁTOR

MAGA MEG EGY ÉLES KÉSSEL ÚTJÁRA BOCSÁTOTTA, HOGY „BESZÉLJÉK MEG” A GONDJAIKAT AZZAL A SRÁCCAL, AKI ÉPPEN A SZERELMÉNEK TETSZIK!!!

NARRÁTOR

HOL HORDJA MAGA AZ ESZÉT?! A NADRÁGJÁBAN?!

KÖD szökik fel a padlóról és a DETEKTÍV köré gyűlik.

NARRÁTOR

Ezek után meg is érdemli, amit kap!

A KÖD ELNYELI a DETEKTÍVET.

VÉGE.

B)

FIÚ

De hisz’ ő mindenkit az alattvalójának tart! Kihasznál mindenkit!

FŐSZEREPLŐ/DETEKTÍV

Az erőszak NEM megoldás! Nem ölhetsz meg valakit, csak azért, mert rossz ember!

FIÚ

De miért nem?! Ő rossz! Megérdemelné!

FŐSZEREPLŐ/DETEKTÍV

Nem játszhatsz egyszemélyes ítélőszéket, kölyök! A sors majd megbünteti. Vagy majd lesz valaki, aki megveri helyetted.

FIÚ

Én akarok rajta bosszút állni!

FŐSZEREPLŐ/DETEKTÍV

Ha megtennéd, se lenne jobb neked. A bosszúvágy kielégítésével nem jár feloldozás. Nem lesz jobb neked attól, ha elvered azt a pancsert!

FIÚ

Akkor mit csináljak?

FŐSZEREPLŐ/DETEKTÍV

Próbálj meg beszélni vele.

FIÚ

(ironikusan)

Azzal biztos sokra mennék.

FŐSZEREPLŐ/DETEKTÍV

Nem tudhatod. Sosem tudhatod, kinél elég a szó, és kinél nem.

FIÚ

Ezért kell mindig ütni!

FŐSZEREPLŐ/DETEKTÍV

Ezért nem szabad soha ütni! Ha megteszed, nem leszel jobb ember nála. Ugyanolyan rossz leszel, mint ő.

FIÚ

És ha sok rosszat ütök meg?

FŐSZEREPLŐ/DETEKTÍV

Ne akarj mindenáron verekedni. Nem visz előre. Neked előre kell menni, nem hátra.

A FIÚ megértette, amit mondtak neki.

FIÚ

Hát akkor tűröm tovább.

FŐSZEREPLŐ/DETEKTÍV

Hidd el nekem, kölyök, egyszer eljön a te időd. Na nem a bosszúra. Találsz majd egy másik lányt, és igazságosan – na meg törvényesen – legyőzöd majd a rosszakat.

FIÚ

Kösz, apu!

A FIÚ köddé válik, vele együtt az étterem is. Visszakerülünk a VAGON FALAI közé.

NARRÁTOR

Ez nagyon megható volt, komolyan. Majdnem könnyezni kezdtem.

Gratulálok, detektív! Határozottan kiállta a próbámat!

A vagon elejében lévő ajtó KINYÍLIK.

NARRÁTOR

Haladjunk tovább, barátom!

A DETEKTÍV belép a következő SZERELVÉNYBE, amit ellep a köd.

FŐSZEREPLŐ/DETEKTÍV

Ez már megint mi lesz?

A KÖD eloszlik, és egy GYEREKSZOBÁBAN találjuk magunkat.

NARRÁTOR

Üdvözöllek a „fiú” névre hallgató szobában.

A terem PLÜSSÁLLATOKKAL van tele, mindegyik egy SZÓT visel magán.

NARRÁTOR

A továbbjutáshoz szükséged lesz a kódra. Egyetlenegy szavacska. Három betű. Ennyit segítek, a többire neked kell rájönnöd.

NARRÁTOR

Kezdhetjük? Hát persze. Akkor lássuk az első négy plüsst, ott a fotel mellett.

A szoba sarkában egy bordó FOTEL pihen, a fotelben öt PLÜSSMACI ül.

A DETEKTÍV ODASÉTÁL a fotelhez.

NARRÁTOR

Az első feladvány így szól:

Aranylabda,

öröklámpás,

egyszer kerek

másszor csámpás.

A macikon a következő szavak vannak:

A)Sarló(11) B)Labda (34) C)Hold(5) D)Sajt(26) E)Alma(1)

NARRÁTOR

Most jöhet a babzsáknál lévő négy dínó.

A NYOMOZÓ odasiet a babzsákfotelhez.

NARRÁTOR

A második feladvány:

„Lassan megyek, mégis versenyt futok a nappal. Mi vagyok?”

A dínón lévő számok:

A)Fény(33) B)Árnyék(85) C)Eső(6) D)Nappal(2)

NARRÁTOR

Akkor most már megvan a kód, ugye?

FŐSZEREPLŐ/DETEKTÍV

(magában gondolkodik)

Nekem számaim vannak, de betűk kellenek. Ahhoz, hogy megkapjam a választ, szükségem lenne egy táblázatra, ahol a számok betűket jelölnek. Nem is egy táblázatra! Egy rendszerre!

saját válasz megadása

6.1 Ha rossz a válasz

NARRÁTOR

Hajajj, Detektív! Ez nem talált! Sajnos úgy néz ki, itt búcsút veszünk egymástól! Az erő legyen veled! Szükséged lesz rá!

A DETEKTÍVET látjuk szemből, ahogy fogait összeszorítva áll, miközben mögötte egyesével robbannak fel a szerelvények.

Végül a robbanás ŐT is eléri.

VÉGE.

6.2 Ha jó a válasz

NARRÁTOR

Ez is sikerült! Rettentő jó játékpartner maga, annyi szent!

A köd ELSZÁLL, újra a régi a környezet. A vagon ELEJÉBEN lévő AJTÓ kinyílik. A DETEKTÍV sietve belép.

És abban a pillanatban a vonat ELEJÉBEN, a VONTATÓSZERELVÉNYBEN találja magát.

NARRÁTOR

Üdvözlöm önt, Detektív az utolsó szobánkban!

Van-e esetleg tippje, mi lehet ennek a részlegnek a neve. Csak gondoljon az előző két szoba nevére. Hamar megtalálja a választ!

DETEKTÍV/FŐSZEREPLŐ

saját válasz

3.1 Ha rossz a válasz

NARRÁTOR

Értem én, hogy nem vallásos, de hogy még ez se jött össze…

Na mindegy, ugorjunk.

A NARRÁTOR „a végjáték kapuja” szövegéhez ugrunk.

3.2 Ha jó a válasz

NARRÁTOR

Helyes. Ez a játékunk szentháromsága. Elérkeztünk a háromszög legvégső sarkához.

NARRÁTOR

A Végjáték kapuja, íme! Azonban talán ez lesz a legnehezebb. Na nem azért, mert olyan nagyon megdolgoztatja az agyat.

FŐSZEREPLŐ/DETEKTÍV

Hát akkor meg miért?

NARRÁTOR

Tudja, nem lehet a bombákat eltávolítani.

FŐSZEREPLŐ/DETEKTÍV

TESSÉK?!

NARRÁTOR

Valójában sosem volt ilyen opció. De van ennél rosszabb hírem is. A fék elromlott, a vonat pedig sebesen robog egy tehervonat felé, ami a nehéz szállítmánya miatt nehezen halad. És habár a bombákat nem lehet lecsatolni, lehet, hogy az irányító központnak feltűnt a torlódás, és átállítják a váltókat. Ha ez bekövetkezik, van esélyünk eljutni a végállomásra, hátha ott tudnak segíteni. Viszont a bombák eléggé érzékenyek, ki tudja, mennyit bírnak még. Meddig bírják még az utazást.

FŐSZEREPLŐ/DETEKTÍV

Édes istenem…

NARRÁTOR

Viszont van még egy kis időnk, amíg utolérjük. van idő meghozni pár fontos döntést.

FŐSZEREPLŐ/DETEKTÍV

És csak rajtam áll, hogy megteszem-e, ugye?

NARRÁTOR

Csakis magán.

1. Nem próbálkozunk meg a váltóval, más ötletünk van.

B) megkockáztatjuk a váltót, hátha szerencsénk lesz

B)

FŐSZEREPLŐ/DETEKTÍV

Muszáj a váltóban bíznunk.

NARRÁTOR

Tegyünk akkor úgy!

NARRÁTOR

Amíg várunk, lenne pár kérdésem. Először is, hogy hívják?

FŐSZEREPLŐ/DETEKTÍV

(a)

NARRÁTOR

Kedves (a), örvendek a szerencsének!

Nem érkezik válasz.

NARRÁTOR

Mi okból szállt fel erre a vonatra?

FŐSZEREPLŐ/DETEKTÍV

(b)

NARRÁTOR

Vagy úgy. Hát, kicsi a világ. Én sem hittem volna, hogy összefutunk ma, gondolom maga sem.

A vonat elér a VÁLTÓHOZ.

Ám az NINCS ÁTÁLLÍTVA.

NARRÁTOR

Sajnálom cimbora.

A személyvonat NEKICSAPÓDIK a tehervagonoknak és egy hatalmas ROBBANÁS után már csak a szétrobbant VAGONOK SOKASÁGÁT látjuk.

Az egyik vagon nagyjából egyben maradt, félig a SÍNEN VAN még.

KÖD SZÁLL KI belőle, ki egyenesen a napsütötte puszta egy tisztán üres részére, ahol a köd a FÖLDRE SZÁLL, majd ELTŰNIK.

A köd helyén a NYOMOZÓ holttestét látjuk, amit a kamera távolról mutat.

NARRÁTOR(V.O.)

Ez lett hát a vége a mi kis kalandunknak. Ez a „bad ending”, ennél van egy jobb végkimenetel is, de úgy gondolom, ez is egy tisztes befejezés. Nem kell mindig a nagyobb halra menni. Hinni kell a szerencsében!

NARRÁTOR(V.O)

Én élveztem a mi kis harcunkat, remélem ezzel nem vagyok egyedül. Remélem, sors mihamarabb összehoz minket újra.

NARRÁTOR(V.O)

Addig is, az ég áldjon, pajtás!

A NARRÁTOR BESÉTÁL a képbe. Csak cipőjét látjuk, jobban mondva CSIZMÁJÁT, ami egy COWBOY CSIZMÁRA. emlékeztet.

NARRÁTOR

Ég önnel is, Detektív!

VÉGE.

A)

FŐSZEREPLŐ/DETEKTÍV

Nem várjuk meg a váltót. Van egy másik lehetőségünk is.

NARRÁTOR

Éspedig?

A FŐHŐS NEM SZÓL semmit. Egy határozott mozdulattal lecsatlakoztatja a szerelvény többi részét.

NARRÁTOR

És veled mi lesz?

FŐSZEREPLŐ/DETEKTÍV

A kapitány a hajón marad.

KÖD veszi körül a DETEKTÍVET.

NARRÁTOR

Derék ember maga, (a)!

FELÜLNÉZETBŐL:

A lecsatolt szerelvények sikeresen lelassulnak és megállnak. Az emberek gyorsan elhagyják a vonatot, és futnak amerre látnak.

VISSZA A VONATHOZ:

A NARRÁTOR és a DETEKTÍV egymás mellett állnak és várják a váltót.

Mikor a váltóhoz érnek a NARRÁTOR ELKÖSZÖN, majd köddé válik.

A DETEKTÍV SZEMSZÖGÉBŐL:

A vonat eleje közeledik a tehervagonokhoz, majd egy hangos BECSAPÓDÁSSAL nekiütközik annak.

FELÜLNÉZETBŐL:

A személyvonat elejét látjuk, belepréselődve a tehervonat hátuljába. KÖD SZÁLL FEL a vonatból, ami szépen, lassan ellepi a kamerát.

A KÖDBEN KIRAJZOLÓDIK egy KÉRDŐJEL, majd egy PIPA.

NARRÁTOR(V.O.)

Nos, ezzel véget ért a mi kis kalandunk. Bebizonyítottad, hogy van benned némi nyomozóvér. Sem egy sorozatgyilkos, sem egy intelligens pszichopata nem jelent neked akadályt. A kérdés már csak az, legközelebb is lesz-e ilyen szerencséd?

NARRÁTOR(V.O.)

A következő találkozásunkig, Isten áldjon!

VÉGE.